Document ID: 31993R0742

NEUVOSTON ASETUS (ETY) N:o 742/93,
annettu 17 päivänä maaliskuuta 1993,
hyvitysmekanismin poistamisesta hedelmien ja vihannesten osalta Portugalin ja muiden jäsenvaltioiden välisestä kaupasta
EUROOPAN YHTEISÖJEN NEUVOSTO, joka
ottaa huomioon Euroopan yhteisöjen perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 234 artiklan 3 kohdan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
sisämarkkinoiden toteuttaminen ei tee kaupan esteiden poistamista toivottavaksi ainoastaan yhteisön, sellaisena kuin se oli 31 päivänä joulukuuta 1985, ja jäsenvaltioiden väliltä, vaan myös mahdollisimman pitkälti näiden jäsenvaltioiden ja uusien jäsenvaltioiden väliltä,
olisi luovuttava hedelmien ja vihannesten osalta liittymisasiakirjan 318 artiklan ensimmäisessä kappaleessa käyttöön otetusta hyvitysmekanismista, jonka soveltaminen ja valvonta merkitsisivät muutoin vakavia vaikeuksia, kun yhteisön sisäisiä rajoja ei enää ole olemassa,
saatu kokemus osoittaa, että liittymisasiakirjan 318 artiklan toisen kohdan 2 alakohdassa tarkoitettuja Portugalin markkinoiden suojelutoimenpiteitä ei ole sovellettu tehokkaasti,
tästä syystä olisi luovuttava edellä mainittujen toimenpiteiden soveltamisesta ja poikettava selkeyden vuoksi Espanjan ja Portugalin liittymisasiakirjan soveltamista koskevista yleisistä säännöistä Portugalista lähtöisin olevien hedelmien ja vihannesten tuonnin hyvitysmekanismin osalta 11 päivänä joulukuuta 1990 annetusta neuvoston asetuksesta (ETY) N:o 3648/90(2) sekä Espanjan ja Portugalin liittymisasiakirjan 318 artiklan toisen kohdan 2 alakohdassa määrätystä Portugalin hedelmä- ja vihannesmarkkinoiden suojelujärjestelmän yleisistä säännöistä 11 päivänä joulukuuta 1990 annetusta neuvoston asetuksesta (ETY) N:o 3649/90(3), ja
näin toteutettu Portugalin markkinoiden täydellinen yhdentyminen yhteisön markkinoihin antaa mahdollisuuden virallisten hintojen yhteisen tason soveltamiseen Portugalissa,
ON ANTANUT TÄMÄN ASETUKSEN:
1 artikla
Lopetetaan liittymisasiakirjan 318 artiklan ensimmäisessä kohdassa käyttöön otetun mekanismin ja mainitun 318 artiklan toisen kohdan 2 alakohdan määräysten soveltaminen.
2 artikla
Kumotaan asetukset (ETY) N:o 3648/90 ja (ETY) N:o 3649/90.
3 artikla
Portugalin hedelmä- ja vihannesalalla sovelletaan yhteisiä perus- ja ostohintoja.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 1993.

Labels: 2
17
18